recursal/SuperWikiNEXT-32B huggingface dataset:
**Sekolah Menengah Kebangsaan Kepong** atau nama ringkasnya *SMK Kepong*, merupakan sebuah Sekolah Menengah Kebangsaan yang terletak di Jalan Ehsan Utama, Kepong. Selain daripada program arus perdana, sekolah ini juga menawarkan program tingkatan enam (Pra-Universiti).

Pada 2009, Sekolah Menengah Kebangsaan Kepong memiliki 1405 pelajar lelaki dan 1197 pelajar perempuan, menjadikan jumlah keseluruhan murid seramai 2602 orang. Ia mempunyai seramai 138 orang guru.2009

Sejarah
-------

Isnin, 4 Januari 1965, lahir sebuah institusi yang hanya mengandungi 238 pelajar yang ditempatkan dalam 6 buah kelas peralihan. Sekolah ini telah ditempatkan sementara di Sek. Ren. Jenis Keb. (Cina) Jinjang Utara. 

Setelah dua tahun, warga sekolah ini telah dipindahkan ke bangunan baru di Pekan Kepong yang kekal hingga sekarang. Tanggal 16 Januari 1969, tertubuhlah Sekolah Menengah Jenis Kebangsaan (Inggeris) Kepong. Pada tahun 1980, nama sekolah telah ditukar ke Sekolah Menengah Kepong dan selaras dengan perkembangan semasa, sekolah ini kini bergelar Sekolah Menengah Kebangsaan Kepong.

Bermula dengan hanya 3 blok bangunan, sekolah ini kini mempunyai 10 buah bangunan termasuk kantin dan surau. 

Kebanyakan pelajar adalah dari kawasan perumahan Kepong Ulu, FRIM, Taman Ehsan, Desa Jaya, Kg. Melayu Kepong dan Selayang.

Falsafah dan Piagam Sekolah
---------------------------

**Falsafah Sekolah**

Bahawasanya sekolah ini menyediakan peluang pendidikan yang luas kepada para pelajar untuk mencapai kecemerlangan dalam bidang akademik, kokurikulum dan sahsiah disamping memperkembangkan potensi diri, menjadi warganegara yang berkualiti dan berbudaya ilmu serta bersedia menghulur sumbangan kepada masyarakat dan negara. 

**Piagam Sekolah**

Sekolah Menengah Kebangsaan Kepong sentiasa berusaha ke arah mewujudkan masyarakat sekolah yang bersatu, penyayang, dinamik dan mampu bersaing dalam menghadapi arus pembangunan dan wawasan 2020. Sekolah ini akan terus melatih dan membimbing pelajar supaya mampu berfikir, berdedikasi, berakhlak mulia dan berkeyakinan tinggi melalui pendidikan yang berkualiti berteraskan Falsafah Pendidikan Negara.

Alamat
------

Sekolah Menengah Kebangsaan Kepong
Jalan Ehsan Utama, Kepong
Selangor, Malaysia
Telefon = 03-62740080
Fax = 03-62756009

Rujukan
-------

1. ↑  Senarai Sekolah Mengikut Kumpulan Jenis Dan Negeri.

Pautan luar
-----------

* Laman Web Rasmi Sekolah Menengah Kebangsaan Kepong
**Taufan Rammasun** (atau **Taufan Glenda** di Filipina) membadai pulau, pantai di negara-negara Micronesia seperti Luzon, Metro Manila, Lembah Cagayan, Bicol, Bataan, Zambales di negara Filipina dan Hainan di Republik Rakyat China pada Julai 2014. Rammasun bermaksud 'hentaman Tuhan' dalam bahasa Siam. Taufan ini merupakan taufan Pasifik yang ke-3 musim ini selepas Taufan Ling Ling dan Taufan Kajiki pada awal 2014.

Satelit NASA melaporkan taufan Rammasun menuju ke pulau Guam di Lautan Pasifik. Wilayah Amerika Syarikat itu menerima hujan antara 25-50 mm. Negara pulau Taiwan dan Hong Kong turut menerima kesan taufan Rammasun dan berhadapan dengan tanah runtuh.

Filipina
--------

Pada 17 Julai 2014, Korban akibat Taufan Rammasun di Manila, Filipina meningkat kepada 38 orang dan 8 masih hilang. Taufan Rammasun merupakan taufan terkuat membadai negara ini pada tahun 2014. Taufan itu kini menuju ke China dari kepulauan Luzon selepas mengakibatkan banyak kemusnahan di Manila. 

Pengarah Eksekutif Agensi Bencana Kebangsaan, Alexander Pama memaklumkan bahawa 7,000 buah rumah musnah selain mengakibatkan 530,000 penduduk menumpang di pusat pemindahan sementara.Kemusnahan sawah dan ladang jagung di wilayah Bicol mencecah AS$15 juta (RM47.66 juta).

Penumpang di Pelabuhan Batangan menyaksikan 39 kargo turut menerima kesan. 841 penumpang di wilayah Bicol , Matnog, Tabaco, Bulan, Cataingan dan Pilar turut menerima tempias. 50 penerbangan terpaksa dibatalkan. Lebih 100,000 keluarga terpaksa dipindah ke pusat penempatan sementara.

Taufan Rammasun di Jose W. Diokno Boulevard.

China
-----

Pada 18 Jun 2014, Taufan Rammasun mengganas dan mengorbankan 14 orang di China .Bencana itu melanda sebahagian Filipina dan mengorbankan 77 orang. Taufan ini yang terkuat melanda China dalam tempoh 41 tahun. Ia mula tiba di selatan kepulauan Hainan sebelum membadai tanah besar China, lapor Xinhua.

Malaysia
--------

Pada 16 Julai 2014, angin kencang dan laut bergelora berlaku kira-kira 632 kilometer ke Timur Laut Pitas, Kota Marudu, Sabah dan dijangka berterusan sepanjang hari. Jabatan Meteorologi Malaysia menyatakan taufan Rammasun dikesan di Latitud 14.1 U dan Longitud 121.1 T dan bergerak ke arah Barat Laut dengan kelajuan 30 kilometer sejam.

Selain itu, angin kencang Barat Daya dengan kelajuan 40 hingga 50 kilometer sejam turut dijangka melanda kawasan perairan Sulu, Palawan dan Reef North serta Phuket. Angin kencang dan laut bergelora itu adalah bahaya kepada bot-bot kecil, rekreasi dan sukan laut.

Rujukan
-------

1. ↑  "Tropical depression near Guam may bring rain, wind". Taipei Times. Dicapai pada 13 Julai 2014.
2. ↑  "Tropical Storm Rammasun Approaches Philippine Capital Manila". The Wall Street Journal. Dicapai pada 14 Julai 2014.
3. ↑  Korban Taufan Rammasun meningkat 38 orang
4. ↑  Taufan Rammasun landa selatan China, 14 terkorban
5. ↑  Amaran angin kencang ekoran Taufan Rammasun
**Perfileman Macedonia Utara**, **sinema di Macedonia Utara**, atau **Pawagam Macedonia Utara** (Macedonia: Кино на Северна Македонијаcode: mk is deprecated ) merujuk kepada industri filem yang berpangkalan di Macedonia Utara atau mana-mana gambar bergerak yang dibuat oleh orang Macedonia di luar negara. Janaki dan Milton Manaki dianggap sebagai bapa pengasas. Filem cereka pertama yang diterbitkan oleh negara itu ialah *Frosina* (1952) dan pengarah paling terkenal ialah Milčo Mančevski. Rangkaian teater filem Macedonia yang pertama dan satu-satunya ialah Kinoverzum.

Sepanjang abad yang lalu, medium filem telah menggambarkan sejarah, budaya dan kehidupan seharian penduduk Macedonia Utara. Selama bertahun-tahun banyak filem Macedonia telah dipersembahkan di festival filem di seluruh dunia dan beberapa daripada filem ini telah memenangi anugerah berprestij. Dua filem Macedonia telah dicalonkan untuk Anugerah Akademi iaitu *Before the Rain* (1994) dan *Honeyland* (2019).

Period awal
-----------

Filem pertama yang diterbitkan di wilayah negara masa kini telah dibuat pada tahun 1895 oleh Janaki dan Milton Manaki di Bitola, yang kini dianggap sebagai bapa pengasas pawagam. Perfileman negara ini dibangunkan terutamanya dalam dekad selepas Perang Dunia II. Pada 1947, agensi filem *Film Skopje* dan syarikat penerbitan *Vardar Film* telah ditubuhkan.

Filem cereka Macedonia pertama ialah *Frosina*, dikeluarkan pada tahun 1952 dan diarahkan oleh Vojislav Nanović. Lakon layar itu ditulis oleh Vlado Maleski, yang menulis lirik untuk lagu kebangsaan negara itu. Filem cereka pertama berwarna ialah *Miss Stone*, sebuah filem tentang seorang mubaligh Protestan di Macedonia Uthmaniyyah. Ia dikeluarkan pada tahun 1958.

Lihat juga
----------

* flagPortal Macedonia Utara
* Portal Filem

* Perfileman dunia

Rujukan
-------

1. 1 2  "Table 8: Cinema Infrastructure - Capacity". UNESCO Institute for Statistics. Diarkibkan daripada yang asal pada 5 November 2013. Dicapai pada 16 Februari 2024.
2. ↑  "Table 1: Feature Film Production - Genre/Method of Shooting". UNESCO Institute for Statistics. Diarkibkan daripada yang asal pada 5 November 2013. Dicapai pada 16 Februari 2024.
3. ↑  "Table 11: Exhibition - Admissions & Gross Box Office (GBO)". UNESCO Institute for Statistics. Diarkibkan daripada yang asal pada 3 November 2013. Dicapai pada 16 Februari 2024.
4. ↑  Lazarevska, Marina. "North Macedonia's First Cinema Chain Opens New Cinema in Veles - FilmNewEurope.com". *www.filmneweurope.com* (dalam bahasa Inggeris). Dicapai pada 16 Februari 2024.
5. ↑  Dimitar Bechev (2019). *Historical Dictionary of North Macedonia* (ed. ke-2). Rowman & Littlefield. m/s. 71. ISBN 9781538119624.
6. ↑  Papadimitriou, Lydia; Grgić, Ana, penyunting (2020). "9. NORTH MACEDONIA: A NATION AND CINEMA IN TRANSITION". *Contemporary Balkan Cinema: Transnational Exchanges and Global Circuits*. Edinburgh University Press. m/s. 154–167. ISBN 9781474458436.
**Tun Laila binti Tun Rafaee** (Jawi: تون ليلى بنت تون رافايcode: ms is deprecated ; lahir Ogos 1998), lebih dikenali sebagai **Tun Laila**, merupakan seorang peguam dan selebriti internet dari Malaysia. Beliau mengundang beberapa kontroversi dan kritikan sebagai seorang peguam, antaranya adalah ketika memberikan pendapat beliau sebagai seorang peguam dalam kes *Nik Elin Zurina & Tengku Yasmin Nastasha lwn. Kerajaan Kelantan*.

Kehidupan awal dan pendidikan
-----------------------------

Tun Laila binti Tun Rafaee dilahirkan di Melaka, Malaysia pada Ogos 1996. Walau bagaimanapun, beliau mempunyai kampung di Miri, Sarawak, Malaysia. Beliau mempunyai lapan orang adik-beradik termasuk dirinya. Beliau mempunyai susur jalur keturunan Megat Terawis, Bendahara Perak.

Tun Laila menyambung pelajaran ke Asasi Undang-Undang di Universiti Teknologi MARA (UiTM), Dengkil, Selangor, Malaysia. Beliau memperoleh Ijazah Sarjana Muda Undang-Undang di Universiti Teknologi MARA (UiTM), Shah Alam, Selangor, Malaysia.

Kerjaya undang-undang
---------------------

Tun Laila berjaya menghabiskan tempoh amali sebagai seorang peguam (Inggeris: *Chambering*) selama sembilan bulan. Beliau merupakan salah seorang barisan peguam di pasukan pembelaan *Siti Bainun Ahd Razali lwn. Bella*. Pada Februari 2024, beliau memberikan pendapat tentang kes Perundangan Islam di Kelantan yang bercanggah dengan Perlembagaan Persekutuan di aplikasi TikTok sehingga menarik perhatian orang ramai dan menerima banyak kritikan, khususnya daripada penyokong Perikatan Nasional. Walau bagaimanapun, beliau mendapat pujian daripada penyokong Kerajaan Perpaduan, kerana berani menjelaskan isu itu menurut kefahaman beliau sebagai seorang peguam.

Kehidupan peribadi
------------------

Tun Laila dapat berbahasa Melayu, Inggeris dan dialek Sarawak. Beliau juga mempunyai asas pertuturan Mandarin.

Beliau turut menerima reviu berbayar daripada beberapa jenama terkenal di Malaysia seperti Coffee Bean, Sports Direct dan Secret Recipe.

Rujukan
-------

1. ↑  Bakal peguam beli bunga untuk diri sendiri, sejak itu pengikut naik mencanak! Lega bos faham dunia influencer MStar (14 Jun 2023). Dicapai pada 18 Mac 2024.
1. ↑  Published in North America by Namco Hometek and in Europe by Sony Computer Entertainment Europe.

1. ↑  Johnston, Chris (February 2, 1998). "Tekken 3 Release Date Confirmed". *GameSpot*. Diarkibkan daripada yang asal pada October 13, 2000. Dicapai pada September 23, 2022.
2. ↑  "Tekken 3 Release Date Confirmed". *GameSpot* (dalam bahasa Inggeris). Dicapai pada 2023-10-04.
3. ↑  "TEKKEN'S A KNOCKOUT; 5 games to be won". The Mirror. 12 September 1998. Dicapai pada 16 May 2011.

***Tekken 3*** (鉄拳3) ialah tajuk utama ketiga bagi frabcais permainan video berlawan, *Tekken* dari Jepun. Ia terbit di arked pada tahun 1997, sebelum diimport kepada platform PlayStation pada 1998. Versi arked daripada permainan ini juga terbit bagi *Tekken 5* sebagai moda *Arcade History*. Ia juga diterbitkan semula sebagai bahagian daripada PlayStation Classic.

*Tekken 3* menampilkan pelbagai watak baharu yang boleh dimainkan, termasuk penampilan perdana beberapa watak ruji sekarang seperti Jin Kazama, Ling Xiaoyu, Bryan Fury, Eddy Gordo, Hwoarang, Forest Law dan Julia Chang, dengan kesemua watak berjumlah dua puluh tiga. Versi rumah daripada permainan ini mempunyai moda beat 'em up baharu sebagai tambahan dari pembangun yang bernama Tekken Force, dan moda bonus Tekken Ball.

Pada tarikh penerbitannya, permainan ini syabas besar di kedua-dua platform keluarannya, dengan penjualan 35,000 unit arked dan 8.36 juta cakera item PlayStation di seluruh dunia, menjadikan *Tekken 3* permainan PlayStation paling laris kelima. Beberapa tahun selepas penerbitannya, *Tekken 3* telah disebut sebagai salah satu permainan video terhebat sepanjang zaman dan mempunyai pengaruh pada hampir seluruh permainan video berlawan yang diterbitkan selepasnya. Ia diikuti oleh *Tekken Tag Tournament* pada tahun 1999. Sekuel utama siri ini, *Tekken 4*, diterbitkan pada tahun 2001.
**Masjid Sultan Idris Shah II** merupakan sebuah Masjid Negeri yang terletak dalam bandaraya Ipoh, Perak, Malaysia.

Masjid ini terletak berhampiran Stesen Keretapi Ipoh, Ibu Pejabat Polis Daerah Ipoh, Mahkamah Syariah serta Mahkamah Tinggi Ipoh dan stesen bas Ipoh.

Sejarah
-------

Masjid Sultan Idris Shah II telah dirasmikan pada 15 September 1978 oleh Sultan ldris Iskandar Shah II (1963-1984), Sultan yang ke-54, sempena dengan perayaan ulang tahun hari keputeraan baginda yang ke-54. Ianya terletak di atas sebidang tanah seluas kira-kira 2.6 hektar di tengah- tengah bandaraya Ipoh. Kerja-kerja pembinaan masjid tersebut telah dimulakan pada 16 Mei 1966, dan batu asas telah diletakkan pada 27 Oktober 1967 oleh (Allahyarham) Tun Haji Abdul Razak, pada ketika itu menjadi Timbalan Perdana Menteri. Masjid ini telah siap dibina pada 26 Ogos 1968.

Pada mulanya, masjid ini dinamakan sebagai 'Masjid Negeri (Perak)' dan telah digelarkan 'Masjid Sultan Idris Shah II' sempena nama Sultan Idris Iskandar Shah II yang telah kembali ke Rahmatullah pada tahun 1984.

Idea pembinaan masjid ini berasal daripada (Allahyarham) Orang Kaya-Kaya Panglima Bukit Gantang Seri Amar Diraja Abdul Wahab pada tahun 1951. Beliau yang pada ketika itu adalah Menteri Besar telah sedar bahawa masjid-masjid yang sedia ada di lpoh tidak mencukupi untuk memuatkan semua jemaah yang menunaikan ibadah pada satu-satu masa seperti hari kebesaran Islam dan ibadah sembahyang Jumaat. Jumlah kos perbelanjaan pembinaannya ialah RM1,840,000.00

Rujukan
-------

 1. ↑  "Masjid Sultan Idris 11 ( Masjid Negeri )". Diarkibkan daripada yang asal pada 2014-11-29. Dicapai pada 2014-02-11.
 

|  |  |
| --- | --- |
|  | Wikimedia Commons mempunyai media berkaitan ***Masjid Sultan Idris Shah II, Ipoh*** |
**Al-Quwa Al-Jawiya** (Arab: نادي القوة الجوية الرياضي, lit. '**Kelab Sukan Tentera Udara**'code: ar is deprecated ) ialah sebuah kelab sukan Iraq yang berpangkalan di Daerah Rusafa, Baghdad yang bersaing dalam Liga Bintang-Bintang Iraq, divisyen paling tinggi bola sepak di negara itu. Ditubuhkan pada tahun 1931, Al-Quwa Al-Jawiya ialah kelab tertua sedia ada di Iraq.

Pasukan bola sepaknya merupakan salah satu daripada yang paling berjaya di Iraq selepas memenangi tujuh gelaran Liga Bintang-Bintang Iraq, dan gelaran yang paling baharu didapat pada musim perlawanan 2020–21, manakala mereka berjaya mendapat gelar juara Piala FA Iraq keenam pada tahun 2023. Kelab itu juga memenangi rekod sederum tiga Kejohanan Umm al-Ma'arik dan dua Piala Super Iraq. Pada musim 1996–97 mereka berjaya sebagai yang pertama daripada dua kelab yang memenangi kesemua empat piala kebangsaan utama pada musim yang sama.

Di peringkat benua, Al-Quwa Al-Jawiya ialah salah satu daripada dua pemenang rekod Piala AFC yang memenangi tiga kejohanan berturutan pada 2016, 2017 dan 2018. Mereka menjadi kelab pertama yang berjaya melakarkan rekod itu. Mereka juga telah mara ke peringkat kumpulan Liga Juara-Juara AFC sebanyak enam kali.

1. ↑  Iraq - Foundation Dates Diarkibkan 2023-02-03 di Wayback Machine. *RSSSF*. Retrieved 6 December 2021.
**Panglima Tertinggi Tenggara** (*Oberbefehlshaber Südost* (Jerman: akronim **OB Südost**)) ialah pemerintah keseluruhan Angkatan Tentera Jerman di Greece dan rantau Balkan antara tahun 1943 dan 1945 semasa Perang Dunia II. Ia berada terus dibawah Markas Besar Angkatan Tentera Jerman.

Sejarah
-------

Pemerintah keseluruhan angkatan bersenjata Jerman di Greece dan rantau Balkan, berserta dengan Itali, terletak di tangan Albert Kesselring selaku OB Süd sehingga hujung tahun 1942.  
 
Dari 1 Januari 1943 satu jawatan baru *Oberbefehlshaber Südost* telah diwujudkan dan diberi kepada Alexander Löhr, iaitu panglima Tentera Darat Ke-12, yang menduduki kawasan itu.
Ketumbukan dibawah pemerintahannya telah dibentuk semula sebagai Kumpulan Tentera Darat E. 

Pada Ogos 1943 Kumpulan Tentera Darat F yang kedua telah ditubuhkan di rantau Balkan dibawah pemerintahan Generalfeldmarschall Maximilian von Weichs.  
 
Disebabkan pangkat von Weichs lebih tinggi dari Alexander Löhr, beliau telah dilantik *OB Südost* dan Markas Kumpulan Tentera Darat E menjadi subordinat kepada Kumpulan Tentera Darat F yang baru.  

Selepas hampir 2 tahun pertempuran sengit, Kumpulan Tentera Darat F telah dibubarkan pada 25 Mac 1945, dan Alexander Löhr sekali lagi mengambil alih tugas *OB Südost*.

Panglima
--------

Templat:Officeholder table start
Templat:Officeholder table
Templat:Officeholder table
Templat:Officeholder table
Templat:Officeholder table end

Sumber
------

* Axis History
**Jin Ong** (Bahasa Cina: 王禮霖code: zh is deprecated ; lahir 19 Jun 1975) ialah seorang pengarah filem dan penulis skrip Malaysia. Filem cereka pertamanya, *Abang Adik*, telah disenarai pendek bagi tujuh anugerah di Anugerah Kuda Emas ke-60, dan memenangi sembilan anugerah festival filem antarabangsa.

Kerjaya
-------

Sebagai ketua More Entertainment, projek-projek filem beliau telah dipilih bagi Persidangan Modal Teroka Golden Horse berkali-kali, dan beliau berkhidmat sebagai jawatankuasa penganjur dua presiden Majlis Anugerah Muzik Cina AIM. Pada 2022, beliau mengarahkan filem pertamanya *Abang Adik*, dibintangi oleh Wu Kangren dan Jack Tan. Filem ini mendapat tayangan perdana dunia di Festival Filem Antarabangsa Fribourg ke-37 di Switzerland, dan memenangi Anugerah Semangat Kemanusiaan dan Anugerah Pilihan Penonton.  Pada Festival Filem Timur Jauh Udine ke-25, beliau memenangi anugerah tertinggi, Anugerah Mulberi Emas, Anugerah Naga Hitam, dan Anugerah White Mulberry bagi pengarah kali pertama, dia menjadi pemenang terbesar di festival filem itu. Filem ini juga telah disenarai pendek untuk 7 anugerah di Anugerah Kuda Emas ke-60.

Filemografi
-----------

| tahun | tajuk bahasa Inggeris | gelaran Cina | Kredit | Nota |
| --- | --- | --- | --- | --- |
| 2017 | *Kehidupan Ulang-alik* | 分貝人生 | Penerbit |  |
| 2019 | *The Paradise(filem)* | 樂園 |
| 2020 | *Dalam hati saya* | 這一刻，想見你 |  |
| *Cik Andy* | 迷失安狄 |  |
| 2022 | *Perempuan, Bercita-cita tinggi!* | 女優，摔吧！ |  |
| 2023 | *Jumpa Anda di Rali* | 我和我的賽車老爸 |  |
| *Abang Adik* | 富都青年 | Pengarah |  |
|

Rujukan
-------

1. ↑  "From 'Miss Andy' to 'Abang Adik': These films produced by Lay Jin Ong are a must-watch".
2. ↑  "Malaysian director Jin Ong's 'Abang Adik' wins two prestigious awards at Swiss film festival".
3. ↑  "'Abang Adik' first Malaysian film to win top prize at Udine's Far East Film Festival".
4. ↑  "Malaysia's 'Snow In Midsummer' heads 60th Golden Horse Awards nominations".
**Puak** (Jawi: ‏ڤواک‎code: ms is deprecated ‎, ayat pelbagai: **kumpulan puak**) atau **klan** ialah satu ayat yang bererti satu kumpulan manusia yang punya relesyen keluarga. Puak-puak ini memiliki struktur sosial yang jelas dan tertata baik sejak masa dulu lagi.

Kelaziman mengikut rantau
-------------------------

### Nusantara

#### Orang Minangkabau

Rencana utama: suku-suku Minangkabau
Masyarakat Minangkabau di kawasan tanah tinggi barat Sumatera membahagikan kependudukan mereka kepada *suku* setiap satunya diatur dengan amalan Adat Perpatih. Sistem ini masih diteruskan banyak keluarga Minangkabau yang berhijrah luar pulau Sumatera terutamanya di Negeri Sembilan, Semenanjung Melayu.

#### Indonesia

khususnya di antara masyarakat Maluku, Sumatera Utara, Sulawesi Utara, Nusa Tenggara, Kepulauan Timor dan Tanah Papua.

Suku dalam pengertian ini setara dengan marga dalam suku Batak atau mataruma dalam Suku Ambon. Adapun di Sumatera Selatan, terdapat berbagai-bagai macam suku dari suku-suku kecil mahupun suku-suku besar. Di Kabupaten Lahat misalnya, terdapat suku Besemah, suku Lintang, suku Gumai dan berbagai macam nama suku-suku lainnya. Sama dengan daerah Sumatra Barat, suku dalam pengertian ini setara dengan marga dalam suku Batak. Dalam hal ini kata *suku* harus dibedakan dengan istilah *suku bangsa* atau "kelompok etnik" (*ethnic group*) yang tidak begitu kurang tepat menggambarkan suatu suku bangsa.

Di Kepulauan Maluku pula, "suku" terdiri daripada satu atau lebih marga (*mataruma* dalam Bahasa Ambon). Setiap marga atau mataruma atau memiliki sekurang-kurangnya satu keluarga. Dalam kasus unik, khususnya di antara bangsa Papua ada contoh di mana satu marga hanya terdiri dari satu keluarga atau satu Suku memiliki satu marga saja.

### Alam Cina

### Eropah

#### Scotland

Rujukan
-------

|  |  |
| --- | --- |
| Ikon tunas | Rencana berkenaan antropologi ini ialah rencana tunas. Anda boleh membantu Wikipedia dengan mengembangkannya. |

* l
* b
* s
***Layangan Putus the Movie*** merupakan sebuah filem drama Indonesia 2023 yang diarahkan oleh Benni Setiawan berdasarkan novel bertajuk sama oleh Mommy ASF. Filem terbitan MD Pictures ini dibintangi oleh Reza Rahadian, Raihaanun, dan Anya Geraldine. *Layangan Putus the Movie* ditayangkan di pawagam pada 21 Disember 2023.

Sinopsis
--------

Kisah rumit yang berlaku selepas penceraian Aris dan Kinan yang berpunca daripada kehadiran Lydia sebagai orang ketiga. Selepas berpisah, Kinan memulakan kehidupan baru sebagai ibu tunggal dan kembali aktif sebagai doktor, cuba membina kehidupan yang harmoni bersama anak perempuannya, Raya. Namun, keadaan menjadi rumit apabila Aris datang melawat mereka bersama Lydia. Lydia yang sebelum ini hanyalah kekasih rahsia Aris kini mahukan status yang lebih rasmi dan mendesak Aris untuk mengahwininya. Aris yang masih menyimpan perasaan terhadap Kinan cuba mendapatkan persetujuan daripada bekas isterinya berhubung rancangannya untuk mengahwini Lydia. Aris pun cuba mendekati Kinan sekali lagi sehingga menimbulkan salah faham besar yang membuatkan Lydia berang. Walaupun Kinan sebenarnya tidak mahu lagi terlibat dalam kehidupan Aris dan Lydia, dia terpaksa berdepan dengan konflik yang tidak diingininya ini.

Barisan pelakon
---------------

* Reza Rahadian sebagai Aris
* Raihaanun sebagai Kinan
* Anya Geraldine sebagai Lydia
* Marthino Lio sebagai Andre
* Graciella Abigail sebagai Raya
* Raquel Katie Larkin sebagai Lola
* Brigitta Cynthia sebagai Buta
* Ira Wibowo sebagai Rianti
* Willem Bevers sebagai Maryo
* Ruth Marini sebagai Mbak Atun
* Lala Choo sebagai Lastri
* Adil Luca sebagai Alif
* Bukie B. Mansyur sebagai Irfan

Rujukan
-------

1. ↑  Qurrotun Aini, Nadza (19 Disember 2023). "Sinopsis Layangan Putus The Movie: Perselingkuhan Itu Kini Dirasakan Lidya". *Detik*. Dicapai pada 23 Disember 2023.

Pautan luar
-----------

* *Layangan Putus the Movie*  di Pangkalan Data Filem Internet (IMDb)



|  |  |
| --- | --- |
| Ikon tunas | Rencana berkaitan filem Indonesia ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Sekolah Menengah Kebangsaan Dato Permaisuri** atau nama ringkasnya *SMK Dato Permaisuri*, merupakan sebuah Sekolah menengah kebangsaan yang terletak di Jalan Dato Permaisuri, Piasau Jaya, Miri.

Pada 2009, Sekolah Menengah Kebangsaan Dato Permaisuri memiliki 931 pelajar lelaki dan 892 pelajar perempuan, menjadikan jumlah keseluruhan murid seramai 1823 orang. Ia mempunyai seramai 117 orang guru.2009

Sejarah
-------

SMK Dato Permaisuri menjalani beberapa perubahan nama. Nama asal sekolah ini ialah Sekolah Menegah Kerajaan Bahasa Malaysia, Miri Sarawak. Nama ini kemudianya ditukar kepada Sekolah Menengah Kerajaan Dato Permaisuri Miri dan akhirnya sekarang Sekolah Menengah Kebangsaan Dato Permaisuri Miri.

Pencapaian
----------

(2012)
1.Merentas desa.Peringkat Penyertaan ialah Kejohanan Merentas Desa MSSd Miri yang bertarikh pada 14.01.12(dd/mm/yy) dan mendapat tempat ke-3 Bahagian Miri dan wakil bagi Peringkat Negeri ialah Jefkarnain Bin Jaafaar dari kelas 5MPED(2012)

2.Sepak Takraw.Pertandingan Sepak Takraw Peringkat Bahagian Miri yang bertarikh pada 24 hingga 26/01/12(dd/mm/yy) dan mendapat pencapaian cuma penyertaan.

3.PNB,Pertandingan Kuiz Pelaburan PNB Miri. Yang bertarikh pada 10/04/12(dd/mm/yy) dan telah menyandang tempat bergelar JOHAN Peringkat Sarawak dan telah menjadi Wakil Sarawak ke Separuh Akhir.

4.Nasyid.Festival Nasyid Sekolah Menengah Bahagian Miri. 14/04/12(dd/mm/yy) dan telah mendapat tempat ke-8.

5.Wushu.Pertandingan Wushu Bahagian Miri. 14.04.12
JOHAN-Chang Quan(formation)
Disandang oleh; Aldree Alsabella Bt Asmi (1KRK)
TEMPAT KE-3-Nang Quan(formation)
Khairul Aniq B Ahmad Tantawi(1KRK)
TEMPAT KE-5-Chang Quan(formation)
Phang Huey Yin(4A)

Alamat
------

Sekolah Menengah Kebangsaan Dato Permaisuri
Jalan Dato Permaisuri, Piasau Jaya,
98000, Miri
Sarawak, Malaysia
Telefon = 6085659066
Fax = 6085660812

Rujukan
-------

1. ↑  Senarai Sekolah Mengikut Kumpulan Jenis Dan Negeri
2. ↑  Kalam SMK Dato Permaisuri, edisi 33, 2012

Pautan luar
-----------

* 

Koordinat: 4°25′31″N 114°00′47″E﻿ / ﻿4.425203°N 114.013189°E﻿ / 4.425203; 114.013189



|  |  |
| --- | --- |
| Ikon tunas | Rencana mengenai sekolah di Malaysia ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Giant Hypermarket** (Jawi: ‏**ڤاسراي بسر جاينت**‎code: ms is deprecated ‎) ialah sebuah rangkaian pasar raya dan peruncit yang utama di Malaysia, Singapura, Brunei Darussalam, Indonesia, dan Emiriah Arab Bersatu. Ia adalah anak syarikat kepada Dairy Farm International Holdings (DFI).

Sejarah
-------

Logo pertama Giant Pasaraya Besar rasmi digunakan hingga tahun 2020.
Jenama gedung Giant ditubuhkan oleh keluarga Teng sebagai sebuah kedai runcit kecil dalam salah satu kawasan pinggir bandar di Kuala Lumpur pada tahun 1944. Misinya ialah untuk menawarkan pelbagai produk pada harga yang serendah mampu. Oleh sebab reputasinya bertumbuh, begitu juga dengan perniagaannya.

Dairy Farm International Holdings yang membeli Giant pada tahun 1999, mengakui bahawa kunci kejayaan Giant sekian lama merupakan kebolehannya untuk terus menawarkan produk yang nilainya setimpal dengan harga. Ia mengekalkan prinsip teras ini sungguhpun ketika mengubah wajah Giant menjadi jenama kebangsaan dan antarabangsa.

Setelah usaha enam tahun yang merangkumi mereka bentuk gedungnya, pengenalan produk bukan makanan dalam pasar raya besar Giant, pelaksanaan piawaian runcit antarabangsa yang merangkumi keselamatan, kebersihan, latihan berstruktur, dan persekitaran beli-belah yang bertenaga serta juga fungsi pembelian berpusat dan peningkatan mutu operasi, Dairy Farm telah menjadikan Giant sebagai peneraju yang tidak tercabar dalam sektor peruncitan Malaysia.

Pada 1999, gedung Giant Hypermarket pertama dibuka di Shah Alam, Selangor. Menjelang tahun 2006, syarikat ini telah mengembang untuk mengoperasi sejumlah 86 pasar raya besar/pasar raya di Malaysia dengan saiz cawangan dari pasar raya besar 350,000 kaki persegi di Shah Alam hingga pasar raya 11,000 kaki persegi di Bangsar, Kuala Lumpur. Rangkaian ini juga meliputi 6 gedung di selatan Malaysia iaitu Singapura. Pasar raya besar Giant menawarkan selingkungan luas barangan tempatan, seperti buah-buahan, sayur-sayuran dan hasil laut yang segar dalam persekitaran pasar basah.Cawangannya yang baru pula dibuka di Bandaraya Kuala Terengganu, Terengganu pada 2008 yang terletak di hadapan 'Bukit Hollywood' Kuala Terengganu iaitu Bukit Besar.

Rujukan
-------

Pautan luar
-----------

* Laman rasmi Giant
**CCTV-9** merupakan saluran televisyen berbentuk dokumentari berbahasa Mandarin di Republik Rakyat China. Ia berkongsi nama dengan saluran dokumentasi bahasa Inggeris CCTV sehingga 31 Disember 2016, selepas itu ditukar nama kepada CGTN Documentary.

Sejarah
-------

### Pergantian nombor di Astro Malaysia

Berikut ini adalah perubahan nombor yang ada di CCTV9:

Pada tanggal 1 Jun 2004, CCTV9 dapat boleh disaksikan melalui Astro di saluran 36.

Pada tanggal 1 Julai 2007, CCTV9 telah dinomborkan semula dari saluran 36 ke saluran 94.

Pada tanggal 1 Oktober 2007, CCTV9 akan diubah nombor memperkenalkan menjadi 3 digit iaitu 501.

Pada tanggal 26 Februari 2008, CCTV9 telah dinomborkan semula dari saluran 501 ke saluran 509.

Pautan luar
-----------

* Chinese Official Site
* English Official Site including video archive Diarkibkan 2018-06-01 di Wayback Machine

Rujukan
-------


| * l
* b
* s
Televisyen Pusat China |
| --- |
| Dimiliki oleh Kumpulan Media China |
| Saluran | 
* CCTV-1 (Umum)
* CCTV-2 (Kewangan)
* CCTV-3 (Kesenian dan Hiburan)
* CCTV-4 (Antarabangsa Cina)
* CCTV-5 (Sukan)
* CCTV-5+ (Sukan+)
* CCTV-6 (Filem)
* CCTV-7 (Ketenteraan)
* CCTV-8 (Drama)
* CCTV-9 (Dokumentari)
* CCTV-10 (Sains dan Pendidikan)
* CCTV-11 (Opera Cina)
* CCTV-12 (Persatuan dan Perundangan)
* CCTV-13 (Berita)
* CCTV-14 (Kanak-kanak)
* CCTV-15 (Muzik)
* *CCTV-16 (Saluran Olimpik China)*
* CCTV-17 (Pertanian)
* CCTV-4K (UHD)

|  |  |
| --- | --- |
| CGTN | 
* CGTN (English)
* CGTN Arabic
* CGTN Documentary
* CGTN French
* CGTN Russian
* CGTN Spanish

 |

|  |  |
| --- | --- |
| CGTN | 
* CGTN America
* CGTN Africa

 |

 |

Templat:PRChina-tv-stub
**Maattu Pongal** (Tamil: மாட்டுப் பொங்கல்code: ta is deprecated ) adalah hari ketiga pesta Pongal selama empat hari. Menurut kalendar Gregorian ia biasanya diraikan pada 15 Januari tetapi kadang-kadang ia diraikan pada 16 Januari. Dalam kalendar tamil, ini sepadan dengan hari kedua bulan Tamil Thai.

Walaupun nama perayaan itu khusus untuk Tamil Nadu, ia juga diraikan di negeri selatan India yang lain seperti Andhra Pradesh dan Karnataka. Makar Sankranti adalah perayaan yang menandakan permulaan deklinasi utara yang dipanggil Uttarayana dalam bahasa Sanskrit dari Matahari dari tanda Zodiak Sagittarius (Sankrit: Dhanurmas) kepada Capricorn (Sanskrit: Makara), yang menurut kalendar Hindu biasanya jatuh pada 14 Januari.

Di Tamil, perkataan "Mattu" bermaksud lembu dan hari ini Pongal adalah untuk perayaan lembu, terutamanya lembu yang memainkan peranan penting dengan bekerja keras untuk membantu petani untuk menanam tanaman di ladang mereka, jatuh pada hari berikutnya, 15 Januari. Perayaan ini juga diraikan oleh penduduk Tamil di Sri Lanka.

Hari perayaan juga merupakan peristiwa istimewa apabila tuan tanah dan petani, kaya dan miskin, tua dan muda semua makan bersama dalam semangat keramah-tamahan tanpa sebarang kekangan kasta dan kepercayaan. Perayaan ini adalah suatu kesempatan apabila hasil tuaian segar dari ladang dikongsi dalam bentuk makanan dan permen bukan sahaja dengan masyarakat tetapi juga dengan haiwan dan burung. Ia juga mewakili perubahan musim.

Sukan desa yang dikenali sebagai Jallikattu atau Manji Virattu, merupakan sebahagian penting daripada perayaan Mattu Pongal yang diperhatikan dengan semangat dan harapan di kampung Tamil Nadu. Sukan ini diadakan pada waktu petang hari Mattu Pongal. Pada masa lalu, ia adalah hari ketika lembu-lembu jantan dikejar oleh belia muda kampung untuk mendapatkan wang yang terikat pada tanduk lembu jantan. Di sesetengah kampung diadakan satu hari selepas hari Mattu Pongal, pada hari Kannum Pongal.

Rujukan
-------

1. ↑  *Tourist Guide to Tamil Nadu*. Sura Books. m/s. 9. ISBN 81-7478-177-3. Dicapai pada 2009-12-31.
2. ↑  Bhalla, Kartar Singh (2005). *Let's Know Perayaans of India*. *Pongal*. Star Publications. m/s. 16. ISBN 81-7650-165-4. Dicapai pada 2009-12-31.
3. 1 2  "Mattu Pongal". Dicapai pada 2009-12-26.
4. ↑  "Pongal: Meaning & Significance". Dicapai pada 2009-12-26.
5. 1 2  Verma, Manish (2000). *Fasts and perayaans of India*. *Pongal*. Diamond Pocket Books (P) Ltd. m/s. 74–75. ISBN 81-7182-076-X.

|  |  |  |  |
| --- | --- | --- | --- |
| 

| **Perayaan** dalam **takwim Hindu** |  |
| --- | --- |
| Pongal | Holi | Ugadi | Rama Navami | Krishna Janmaashtami | Onam | Ganesh Chaturthi | Vaisakhi | Navratri | Durga Puja | Vijayadashami | Dasara | Diwali | Durga puja |Thaipusam | Maha Shivaratri | Ekadasi | Vaikunta Ekadasi | Mahalakshmi vrata | Raksha Bandhan | Bhai-Dooj/Bhau-Beejp·b·s |

 |


|  |  |
| --- | --- |
| Ikon tunas | Rencana berkenaan pesta ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Bagaimana Kampung Batu 4 Sapintas mendapat nama,
Batu 4, (4 Batu) merujuk kepada jarak kepekan terdekat iaitu Pekan Sabak Bernam.Kini, jarak sebenar adalah 7.5km
Sapintas, atau Sepintas (ejaan baru) adalah terdiri dari 2 perkataan iaitu 'sa' yang bermaksud satu, dan 'pintas'. Walau bagaimanapun, menurut sejarah, perkataan asalnya adalah 'mentas' atau "naik ke darat" dalam bahasa Jawa. Jadi sa mentas atau satu tempat naik kedarat. Umum mengetahui, Sungai Bernam adalah diantara sungai paling dalam di Malaysia, yang juga menjadi sempadan fizikal antara dua negeri Selangor dan Perak, adalah amat penting dalam sistem perhubungan air zaman dahulu. Satu peta melayu lama telah memaparkan rangkaian atau jalinan 'jalan gajah' dari utara ke selatan semenanjung, telah memetakan tanjung sapintas sebagai satu 'point' atau titik yang memungkinkan adanya rakit atau perahu bagi melintasi sungai bernam. Sekalipun kampung Batu 4 Sapintas ini hanya mula didiami sekitar tahun 20an, namun 'kisah jalan naik kedarat' ini telah jauh lebih lama wujud mungkin ratusan tahun sebelumnya. Terdapat beberapa kubur lama atau lebih dikenali penduduk sebagai kubur panjang (merujuk kepada saiznya yang panjang berbanding kubur-kubur zaman sekarang) di sekitar tebing sungai dan di sepanjang alur atau anak sungai sapintas. 

Kampung Batu 4 Sapintas, terletak di Daerah Sabak Bernam, Selangor. Kampung Batu 4 Sapitas bernaung dibawah Mukim Sungai Panjang. Diwakili Ahli Parlimen Sabak Bernam dan Ahli Dewan Udangan Negeri N02Sabak. Disebelah Utara,bersempadan dengan Negeri Perak dipisahkan oleh Sungai Bernam. Disebelah Tenggara dan Selatan dipisahkan oleh Pekan Bagan Terap oleh Estet atau Ladang Kelapa Sawit milik Gutrie. Disebelah Barat adalah Ladang Torkinton dulunya da kini adalah Ladang Gutrie. Melalui sebelah Barat, Jalan Sepintas atau N29 Jalan Negeri Sekendi- Bagan Terap, dihubungkan oleh Pekan Sabak dan Teluk Intan. Disebelah Timur boleh menghala ke Pekan Bagan Terap, Sungai Besar dan Tanjung Malim.
Datuk **Ali Mamak** atau nama sebenarnya **Jantan Osman** (1 Oktober 1951 – 27 Mac 2014) merupakan penyanyi dan pelawak veteran Malaysia. Beliau pernah menghasilkan beberapa album lagu berunsur komedi. Sitkom Santan Berlada pada tahun 1980-an bertanggungjawab meletakkan nama Ali Mamak sebagai salah seorang pelawak dalam persada seni hiburan tanah air. Pelawak ini dianugerahkan gelaran Darjah Seri Melaka (DSM) oleh Kerajaan Negeri Melaka pada tahun 2008 yang membawa gelaran Datuk.

Lagu nyanyiannya sarat dengan mesej berunsur kritikan sosial atas isu-isu semasa. Lagu Joget Dimana Lah Jodoh disadur dari lagu Apa Dah Jadi yang pernah dipopularkan oleh Tan Sri SM Salim. Lirik humor itu dikatakan konon mempersendakan golongan manusia bermata juling, lelaki lembut dan pekak. Pelawak Abon (pelawak) juga menyelitkan dialog-dialognya dalam bait-bait lirik itu bagi menambahkan lagi kelucuan. Stesen radio seperti KLfm sering menyiarkan lagu humor ini.

Meninggal dunia
---------------

Pada 27 Mac 2014, beliau menghembuskan nafasnya yang terakhir di Pusat Perubatan Universiti Kebangsaan Malaysia (PPUKM) pada pukul 4.20 pagi akibat komplikasi paru-paru. Menurut rakan baiknya, pelakon dan pelawak Abon, jenazahnya dikebumikan di Batu 16, Dusun Tua, Hulu Langat, Selangor. Beliau menderita penyakit leukemia sejak beberapa lama dan meninggal dunia pada usia 62 tahun.

Rujukan
-------

1. ↑  "Ali Mamak meninggal dunia kerana leukemia". Utusan Malaysia. 27 Mac 2014. Diarkibkan daripada yang asal pada 2014-03-30. Dicapai pada 2014-05-26.
2. ↑  "Ali Mamak meninggal dunia". Kosmo. 27 Mac 2014.
**Tesseract** (sering digayakan sebagai **TesseracT**) ialah sebuah kugiran metal progresif British dari Milton Keynes. Kugiran yang dibentukkan pada tahun 2003 ini terdiri daripada Daniel Tompkins (vokal utama), Alec "Acle" Kahney (gitar utama dan penerbit), James Monteith (gitar irama), Amos Williams (bass, vokal latar) dan Jay Postones (dram, perkusi). ). Kumpulan itu kini menandatangani kontrak dengan Kscope. Mereka dikreditkan sebagai salah satu kumpulan yang mempelopori gerakan djent dalam metal progresif. Sehingga 2023, Tesseract telah mengeluarkan lima album studio: *One*, *Altered State*, *Polaris*, *Sonder* dan *War of Being*, serta dua album langsung, *Odyssey/Scala* dan *Portals*, dan extended play *Concealing Fate*, *Perspective*, *Errai* dan *Regrowth*.

Rujukan
-------

1. ↑  "Tesseract have a big surprise". *Milton Keynes Citizen*. 16 August 2011. Dicapai pada 21 April 2019.
2. ↑  "Century Media Records - TesseracT". *Centurymedia.com*. Dicapai pada 2014-07-12.
3. ↑  Serrato, Diego. "The Sound of Tesseract". *Tri-Color Times*. Dicapai pada 2019-02-22.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Tesseract*** |

* Tapak web rasmi

Templat:Tesseract
**Sejarah Internet** bermula rentetan daripada perlumbaan senjata di antara Amerika Syarikat dan Kesatuan Soviet. Pada tahun 1957, Kesatuan Soviet melancarkan satelit pertama mereka Sputnik 1 yang mencetuskan perlumbaan senjata di antara Kesatuan Soviet dan Amerika Syarikat apabila Dwight Eisenhower mewujudkan agensi ARPA (kemudian dinamakan sebagai DARPA) untuk mendahului dalam teknologi. ARPA melantik J.C.R Licklider untuk mengetuai organisasi IPTO yang baru dengan mandat untuk melanjutkan penyelidikan program SAGE bagi melindungi ruang udara AS daripada serangan nuklear. Di IPTO, Licklider mempromosikan gagasan manfaat mempunyai jaringan komunikasi di seluruh negara dan ini mempengaruhi pengganti selepasnya untuk mengambil Lawrence Roberts bekerja bagi melaksanakan visi tersebut.

Roberts mengetuai pembangunan jaringan berasaskan idea baru pengsuisan bingkisan (packet switching) yang ditemui oleh Paul Baran di RAND dan beberapa tahun kemudian oleh Donald Davies di Makmal Fizikal Kebangsaan UK. Satu komputer khas yang dipanggil Interface Message Processor (Pemproses Mesej Antara muka) dibangunkan untuk merealisasikan rekabentuk tersebut dan ARPANET mula beroperasi pada awal Oktober 1969. Komunikasi pertama dilakukan di antara pusat penyelidikan di Universiti California di Los Angeles dan Institut Penyelidikan Stanford.

Protokol jaringan pertama yang digunakan ARPANET adalah Program Kawalan Jaringan (Network Control Program). Pada tahun 1983, protokol ini digantikan oleh TCP/IP yang dibangunkan oleh Robert Kahn, Vint Cerf dan mereka yang lain. Penggunaan protokol ini seterusnya menjadi meluas di seluruh dunia.

Pada tahun 1990, ARPANET dibersarakan dan dipindahkan ke NSFNET. NSFNET kemudian disambungkan ke CSNET yang menyambungkan universiti-universiti di sekitar Amerika Utara dan kemudian ke EUnet yang menyambungkan kemudahan penyelidikan di Eropah. Dengan pengurusan bervisi yang dimainkan oleh NSF dan disemarakkan oleh kepopularan web, penggunaan internet meledak selepas tahun 1990. Ini menyebabkan kerajaan Amerika Syarikat memindahkan pengurusannya ke organisasi bebas bermula tahun 1995.

Lihat juga
----------

* Internet

Rujukan
-------

* Sejarah Internet - Ringkasan Satu Muka Surat
**Sekolah Kebangsaan Bandar Rinching** atau nama ringkasnya *SK Bandar Rinching*, merupakan sebuah Sekolah Kebangsaan yang terletak di Jalan 1/1, Bandar Rinching.

Pada 2009, Sekolah Kebangsaan Bandar Rinching memiliki 924 pelajar lelaki dan 838 pelajar perempuan, menjadikan jumlah keseluruhan murid seramai 1762 orang. Ia mempunyai seramai 110 orang guru.2009

Sejarah
-------

Sekolah Kebangsaan Bandar Rinching, dibuka secara rasmi pada 1 Januari 2003. Pada awal pembukaan ia hanya menempatkan murid tahun 1 hingga 4 sahaja dengan bilangan guru seramai 26 orang, bilangan murid 500 orang dan dibantu oleh seorang kakitangan sokongan, pada waktu itu sekolah ditadbir oleh Guru Penolong Kanan Kurikulum iaitu Puan Hajah Hamsiah binti Mohamad, sebelum kedatangan Guru Besar iaitu Encik Md Tumiran bin Sapuan pada 1 April 2003. Pada tahun 2004,kemasukan murid tahun 5 telah dibuka. Pada tahun 2005, kemasukan murid tahun 6 juga telah dibuka. Pada tahun 2005 juga sekolah ini telah mencatat sejarah dengan kejayaan 22 orang muridnya yang telah berjaya mendapat keputusan 5A bagi Ujian Penilaian Sekolah Rendah(UPSR). Pada tahun 2006,21 orang muridnya telah berjaya mendapat 5A bagi UPSR.Pada tahun 2016, sebanyak 5 orang telah mendapat 6A bagi UPSR.

Kedudukan sekolah yang strategik terletak antara Bandar Kajang dan Seremban dan kepesatan pembangunan kawasan sekitar menyebabkan sekolah ini menjadi tumpuan penduduk setempat. Murid sekolah ini datang dari sekitar Bandar Rinching yang sebelum ini pergi ke Sekolah Kebangsaan Semenyih. 

Sehingga 2007 SKBR mempunyai dua sessi persekolahan dengan bilangan tenaga pengajar seramai 79 orang dan 1446 orang murid termasuk 36 orang murid Pendidikan Khas Bermasalah Pembelaran. Pentadbiran sekolah turut dibantu oleh 4 orang kakitangan sokongan. Kemudahan prasarana yang terdapat di sekolah ini merangkumi 30 Bilik Darjah, 2 Makmal Sains, 2 Bilik ICT, Perpustakaan, Bilik Bimbingan Dan Kaunseling, Bilik Rawatan, Bilik SPBP, Bilik Pemulihan, Bilik J-QAF, Bilik Kemahiran Hidup, Bilik Pendidikan Seni, Bilik Mesyuarat, Bilik Guru, Ruang Pentadbiran, 2 Bilik Persalinan, Surau, Kantin, dan pelbagai kemudahan lain.

Alamat
------

Sekolah Kebangsaan Bandar Rinching
Jalan 1/1, Bandar Rinching,
43500
Selangor,  Malaysia
Telefon = 387247725
Fax = 387246712

Pautan luar
-----------

* Sekolah Kebangsaan Bandar Rinching
* Facebook Sekolah Kebangsaan Bandar Rinching
* Sekolah Kebangsaan Bandar Rinching
* Sejarah Bandar Rinching
Filem cereka **Bintang Hatiku** adalah filem arahan Teddy Chin yang bergenre romantik komedi dan ditayangkan pada tahun 2022. Ia merupakan kerjasama kali kedua di antara Teddy bersama pelakon popular Erra Fazira dan pendatang baharu Qasrina Karim setelah filem *Kongsi Raya* (2021) .

Sinopsis
--------

Seorang gadis bernama Dian yang menetap disebuah kampung kecil, berbakat dalam bidang nyanyian dan bercita-cita menjadi penyanyi seperti Lady Gaga.Pada suatu hari, dia mendapat peluang pekerjaan di bandar, sebagai pembantu. Oleh itu, dia ditugaskan untuk menjadi pembantu kepada seorang lelaki muda penghuni rumah yang disenaraihitamkan iaitu Tuan Omar seorang pemarah tetapi buta, meskipun kematian ibubapa. Kedua-duanya iaitu Tuan Omar dan Dian mengalami banyak perkara yang berselisih dan mereka sering bertengkar tetapi akhirnya hubungan mereka menjadi lebih baik. Saat itulah Tuan Omar mendengar nyanyian Dian.

Jalan cerita filem ini mempunyai sedikit persama dengan filem box-office tahun 1996 lakonan Azhar Sulaiman dan Amy Mastura arahan A.R Sulaiman iaitu *Impian*.

Pelakon
-------

* Qasrina Karim sebagai Dian
* Dini Schatzmann sebagai Tuan Omar
* Erra Fazira sebagai Cik Ika
* Arwind Kumar
* Daler Yusuf
* Sherry Aljeffri
* Thian Siew Kim
* Jalaluddin Hassan

Rujukan
-------

1. ↑
**Download Festival** ialah pesta rock yang dicipta oleh Terrance Gough, diadakan setiap tahun di litar sukan permotoran Donington Park di Leicestershire, England (sejak 2003); di Paris, Perancis (sejak 2016); di Parramatta Park, Sydney (sejak 2019); Flemington Racecourse di Melbourne (sejak 2018) dan di Hockenheimring di Baden-Württemberg, Jerman (sejak 2022).

Muat turun di Donington ialah yang paling popular dan telah menganjurkan beberapa nama terbesar, termasuk Iron Maiden, Black Sabbath, Slipknot, Metallica,  Linkin Park, Korn, Soundgarden, Motörhead, Aerosmith, AC/DC, Def Leppard, Kiss, Judas Priest, Rammstein, Status Quo, Mötley Crüe, Journey, ZZ Top, Whitesnake, Faith No More dan Guns N' Roses.

Sejarah
-------

Festival Muat Turun diilhamkan sebagai susulan kepada festival Monsters of Rock yang telah diadakan di litar Donington Park antara tahun 1980 dan 1996. Festival Muat Turun pertama telah dicipta oleh Stuart Galbraith dan ditempah bersama oleh Andy Copping pada tahun 2003 dalam lokasi yang sama. Muat turun pada mulanya adalah acara dua hari, berkembang kepada tiga hari pada tahun 2005.

Rujukan
-------

1. ↑  Music Tank "Speaker Biographies: Stuart Galbraith – CEO, Kilimanjaro Live" Diarkibkan 8 Januari 2016 di Wayback Machine, *Music Tank*
2. ↑  City Showcase "Workshop Panellist: Stuart Galbraith",  *City Showcase*
3. ↑  Georgie Rogers "Live Nation ex-boss rues merger", *BBC News*, Friday, 31 July 2009

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Pesta Download*** |

* Tapak web rasmi
{{Infobox film
| name = Rumah
| image = 
| director = Kay Shan
| producer = Ratna K Nadarajan
| writer = Ayez 
| based on = 
| starring = {{Plainlist|

* Erra Fazira
* Puteri Balqis
* [[Mak Jah|Maimunah Ahmad (Mak Jah)]

}}
| music = Rekha Raveendren
| cinematography = Kamarul Arif Jamaluddin
| editing = Jomin
| distributor = Astro Shaw
| studio = Mojo Projects Sdn Bhd
| released = 24 Februari 2022  
(Malaysia, Singapura, Brunei)
| runtime = 1 jam 31 minit
| country = Malaysia
| language = Bahasa Melayu
| budget = 
| gross = 
}}
Filem seram berjudul **Rumah** lakonan Erra Fazira, Puteri Balqis dan Mak Jah , di bawah arah Kay dan ditayangkan di pawagam seluruh Malaysia pada 24 Februari 2022. Filem ini mendapat sentuhan skor muzik oleh pemuzik terkenal Rekha Raveendren. Skor muzik filem ini dirakamkan di Bulgaria bersama 50 ahli orkestra filharmonik Bulgarica dan diadun di Windmill Recording Studio di Dublin, Ireland. Pengarah filem ini Kay Shan telah ditemui maut di kediamannya pada tahun 2021 , dan dipercayai berdepan dengan masalah kewangan ketika Perintah Kawalan Pergerakan (PKP) yang memaksanya berhutang. Ia dinyatakan dalam rakaman berkapsyen official announcement media sosial mendiang .

Sinopsis
--------

Berkisarkan tentang seorang ibu tunggal yang cuba memberikan kesenangan dan keselamatan untuk anak perempuannya. Di sebalik cabaran yang mereka hadapi dalam hidup, Maya berazam untuk memberikan yang terbaik untuk anak perempuannya dan terus mencari rumah untuk diri mereka sendiri. Pencarian membawa mereka ke rumah teres lot tengah di bawah harga pasaran yang mereka beli tanpa berfikir panjang dan seramnya bermula.

Pelakon
-------

* Erra Fazira sebagai Maya
* Puteri Balqis sebagai Bella
* [[Mak Jah|Maimunah Ahmad (Mak Jah)] sebagai Nenek
* Aswad Naslim sebagai Adnan
* Riki Rikando sebagai Bustamam

Rujukan
-------

1. ↑
2. ↑
**Sekolah Kebangsaan Pendidikan Khas (Cacat Pendengaran)** atau nama ringkasnya *SK Pendidikan Khas (Cacat Pendengaran)*, merupakan sebuah Sekolah pendidikan khas yang terletak di D/A Pejabat Pelajaran Gabungan Sibu.

Pada 2009, Sekolah Kebangsaan Pendidikan Khas (Cacat Pendengaran) memiliki 16 pelajar lelaki dan 8 pelajar perempuan, menjadikan jumlah keseluruhan murid seramai 24 orang. Ia mempunyai seramai 17 orang guru.2009

Sejarah
-------

```
kjuh gshyb njshgs jsgus jshs d jvsvus hfdgtewjuh sgdsfds hfsfjs dtsdden ugsdgtsf hsgfsg jgshfhys ghdhfhaohg oguoadgsg gagkuga
```

lagiai gaigi gaug ugig iqangu ywbdu oasiwk ajiah jsgjcj janymshsg msjsvcsnss xjkzkhug kgjkugs .JGIGHviigIGIFH IGFUISKJHIGigfgf vifvj utdg .
ftyhshn yfhb fyfxh hyfxjkfu fpiff oiugfh ooiy8o utyiyfdiugtuxb yfuyfskg bfchvifabb ffiuhsvbc gaifhihabn gacaich.
goobdjcj bgcioahc gdhcdjfd ghdsigig jijkujdu jdugtjduy jhydjjhynd sayang gdufufhjtd.gwogdghqgiiy hIYOHUOAB hfdughydb gidfgidfdy.
dgciavcoaic hajgvapcj.asgcifacbcahc vcagsccncjfc gasyiscaus augcahcacf uifihffuu ugsdgfajfya.fcafciauckabc

Pencapaian
----------

Alamat
------

Sekolah Kebangsaan Pendidikan Khas (Cacat Pendengaran)
D/A Pejabat Pelajaran Gabungan Sibu
96000, Sibu
Sarawak, Malaysia
Telefon = 6084337244
Fax = 6084337244

Pautan luar
-----------

*